text: (Dhimma du’aa’ii sujuuda keessaa kanarratti ulamaa’ii jiddutti wal dhabbii duddatu jira. barruu tana keessatti deebisaa adda addaatu gabaabinaan dhihaate. deebisaan Dr. Zaakir gaafii kanaaf kennes jalarratti katabamee jira)
text: #000005
text: Gaafii: rukuu’aafii sujuuda keessatti du’aa’ii fedhan kadhachuun hayyamamaa?
text: #000006
text: Salaata guutuu keessattis tahee, Rukuu’aa fi Sujuuda keessattis waan Nabiin (SAW) nu barsiise dhiistee waan biraa jechuu hin dandeessu. Fakkeenyaaf Akkuma Muslim fi Ibni Maajah gabaasan; hogguu rukuu’aaf jilba qabannu “Subhaana Rabbi yal aziim” yeroo 3 ykn 2 yookanis yeroo 1 akka jennu ni beekama.
text: #000007
text: Garuu ammoo du’aa’ii biroo tan Nabii keenya irraa dhufte yoo itti dabalatte rakkoo hin qabu. “Subhaana Rabbi Yal aziim wabi hamdihi” riwaayaa Abii Daawudi fi daara Quxnii fa’atu gabaase. Rukuu’aafi sujuuda keessattis “Subahanaka Allahumma Rabbanaa Wabi Hamdika allaahumaghfirlii” jechuun akka danda’amu Bukhaarii fi Muslimtu gabaase.
text: #000008
text: “Subbuuhun qudduusun Rabbul Malaa’ikati warruuhi” jechuun akka dandahamu Muslimtu gabaase. Akkasuma “Allahumma laka raka’atu wa bika aamantu...” hammaa dhumaatti jechuun ni danda’ama. Ammas namni danda’e yeroo barbaachisaa tahe keessatti du’aa’ii “Subhaana Zil jabaruuti wal malakuuti wal kibdaaya wal a’zama” jechuun Rukuu’aa fi sujuuda keessattis akka danda’amu Abuu Daawudi fi Beeyhaqitu gabaase. Waan kanaa achii ifirraa kaastee bakka buusuu hin dandeessu.
text: #000009
text: Gaafii: Sujuuda keessatti afaan arabaatiin ala afaan birootiin du’aa’ii godhachuun hayyamamaa?
text: #000010
text: Deebisaa: Gaafiin tun waan lama if keessaa qabdi. Kan duraa, Sujuuda keessatti du’aa’ii godhachuun ni hayyamamaa kan jedhu taha. Kana ilaalchisee Sahiih Muslim keessatti akkuma gabaafame, Nabi Muhammad-Sallallaahu Aleeyhi Wa Sallam-akkana jedhan “ilmi namaa yeroo kamiyyuu caalaa kan Rabbitti dhihaatu sujuuda keessatti, yeroo kana keessatti du’aa’ii heddummeessaa” jedhan. Kanaafuu Eragamaan Rabbii (SAW) akka jedhanitti, yeroo du’aa’ii akkaan godhuu qabnu keessaa tokko yeroo sujuudaati. Akka ragaan hadiisa kanaa ibsutti, sujuuda keessatti Rabbi kadhachuun jaalatamaafi wanta Rasuulli itti nu jajjabeessaniidha.
text: #000011
text: Gaafii lammataatti yoo ceenu, sujuuda keessatti afaan arabaatiin alatti afaan dhalootaa kan birootiin du’aa’ii godhachuun hayyamamaa? Kan jedhutu jira. Gaafii Kana ilaalchisee ulamaa’iin yaada garagaraa kennan. Yaadni jalqabaa, sujuuda keessatti du’aa’ii fi zikrii hadiisa keessatti dhufe kan Ergamaan karaa godhan malee, du’aa’ii biroo kamiyyuu godhuun hin hayyamamu warra jedhutu jira. Yaadni lammataa; Afaan Arabaatiin yoo tahe du’aa’ii biroo kan dabalataa godhuun ni danda’ama warra jedhutu jira. Yaadni sadaffaa, namni afaan Arabaa hin beeyne, afaanuma dhalootaatiin sujuuda keessatti Rabbii isaa kadhachuu mirga qaba warra jedhutu jira. Yaadota kanneen jidduu inni sirriidhaa kan sadaffaa kana. Namni Muslimaa afaan Arabaa yoo kan hin beekne tahe, sujuuda keessatti du’aa’ii hadiisa keessatti hin dhufinis haa tahuu, afaanuma dhalootaatiin du’aa’ii fedhe godhachuu mirga guutuu qaba. Ragaan waan kana haraama godhu hin jiru.
text: #000012
text: Namni Muslimaa tokko osoo afaan Arabaa beeku, osoo du’aa’ii Afaan Arabaa beeku, salaata keessa Afaan birootiin du’aa’ii godhuun isaaf hin hayyamamu. Afaan Arabaa qofaan du’aa’ii godhuun isarratti dirqama.
text: #000014
text: Namni Afaan Arabaa hin beeyne ammoo, yoo haajaa ofii sujuuda keessa Rabbitti himatuu fedhe afaanuma beekuun Rabbii isaa kadhatuu mirga guutuu qaba. Arabiffa wallaaluun kadhaa Rabbii irraa isa hin daangessu.
text: #000015
text: Sujuuda keessatti namni du’aa’ii Afaan Arabaa beeku afaanuma Arabaatiin Rabbi kadhachuu qaba. namni haajaan jabduun itti jirtu kan Rabbii isaatti woywaachuu barbaadu, yoo du’aa’ii afaan Arabaa kan hin beeyne tahe Afaanuma beekuun Rabbii isaa kadhachuu mirga qaba.
text: #000017
text: November 5, 2022 at 8:00 pmSalaata sunnaa qofa moo waajibaata kessattiis ni hayyamama?Reply
text: #000018
text: Salaata sunnaa qofa moo waajibaata kessattiis ni hayyamama?
text: #000019
text: 701: Mallaqa namni nama bira kaayate irraa zakaa akkamitti baasan?
  700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
text: #000020
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000021